บาทเปิด 30.28 บาทต่อดอลลาร์ แข็งค่าต่อเนื่อง
เงินบาทเปิดตลาด 30.28 บาทต่อดอลลาร์ แข็งค่าต่อเนื่องตามภูมิภาค จับตาการเจรจาการค้า-ท่าทีธปท. มองกรอบวันนี้ 30.25-30.35 บาทต่อดอลลาร์
10 ต.ค. 2562

เงินบาทเปิดตลาด 30.28 บาทต่อดอลลาร์ แข็งค่าต่อเนื่องตามภูมิภาค จับตาการเจรจาการค้า-ท่าทีธปท. มองกรอบวันนี้ 30.25-30.35 บาทต่อดอลลาร์
นักบริหารเงินจากธนาคารกรุงศรีอยุธยา เปิดเผยว่า เงินบาทเปิดตลาดที่ระดับ 30.28 บาท/ดอลลาร์ จากเย็นวานนี้ที่ปิดตลาดที่ 30.32 บาท/ดอลลาร์ โดยระหว่างวันวานนี้มีการทำนิวโลว์ที่ระดับ 30.30 บาท/ดอลลาร์ แข็งค่าสุดในรอบ 6 ปีกว่า นับตั้งแต่วันที่ 30 พ.ค.56
"ยังมองเงินบาทในโทนแข็งค่า แต่ก็ถือว่าเกาะกลุ่มไปกับสกุลอื่นในภูมิภาค...ต้องจับตาดูท่าทีของแบงก์ชาติว่าจะมีความเคลื่อนไหว หรือส่งสัญญาณอะไรหรือไม่ เพราะปีนี้โดดมากเลย"นักบริหารเงิน ระบุ
นักบริหารเงิน ประเมินกรอบการเคลื่อนไหวของค่าเงินบาทระหว่าง 30.25-30.35 บาท/ดอลลาร์ โดยประเด็นที่ต้องติดตามนอกจากท่าทีของธนาคารอแห่งประเทศไทย (ธปท.) แล้ว ต้องติดตามการเจรจาคลี่คลายปัญหาสงครามการค้าระหว่างสหรัฐฯกับจีน และเงินเฟ้อเดือน ก.ย.ของสหรัฐฯ